**Administrarea societatilor comerciale**

Legea care in Romania cuprinde reglementarea administrarii societilor comerciale este Legea 31/1990. Mai exista si alte reglementari care completeaza Legea 31/1990 pentru administrarea anumitor tipuri de societati, de exemplu: LEGE nr. 111 din 27 mai 2016 pentru aprobarea Ordonanţei de urgenţă a Guvernului nr. 109/2011 privind guvernanţa corporativă a întreprinderilor publice.

Administrarea societatii reprezinta totalitatea operatiilor necesare pentru indeplinirea obiectului societatii(art. 70). In acest referat vor fi descrise principalele cerinte cuprinse in dispozitiile Legii 31/1990.

Legea 31/1990 prevede existenta mai multor tipuri de societati comerciale, pentru fiecare din acestea existand modalitati specifice de constituire, administrare si lichidare. Tipurile de societate comerciala existente: societatea in nume colectiv (SNC), societatea in comandita simpla (SCS), societatea in comandita pe actiuni (SCA), societatea pe actiuni (SA), societatea cu raspundere limitata (SRL).

De asemenea administrarea societatii comerciale, indiferent de tipul acesteia poate fi facuta de catre unul sau mai multi administratori sau asociati.

SA pot fi administrate de unul sau mai multi administratori, in cazul in care sunt mai multi administratori, numǎrul acestora trebuie sa fie impar. Cand sunt mai multi administratori, trebuie sa se constituie un consiliu de administratie (art. 137). Consiliul de administratie poate delega conducerea societatii unuia sau mai multor directori, care pot fi dintre administratori sau care nu fac parte din consiliul de administratie, numind pe unul dintre ei director general (art.143) – sistemul unitar, sau prin directorat si consiliu de supraveghere - sistemul dualist (art. 153).

In SCA, societatea este administratǎ de unul sau mai multi administratori, care nu pot fi decat asociati comanditati (art.188 din lege). In cazul in care exista mai multi administratori, administratorii sunt organizati intr-un consiliu de administratie.

In SRL, administrarea societatii este realizatǎ de unul sau mai multi administratori (art.197).

In cazul SRL cu asociat unic, care este si administrator, acestuia ii revin si obligatiile admninistratorului.

**Ce este administratorul si ce cerinte trebuie sa respecte?**

Legea 31/1990, prevede numirea in calitate de administrator a unei persoane fizice sau a unei persoane juridice.

Administratorii sunt desemnaţi de către adunarea generală ordinară a acţionarilor / asociatilor, primii administratori sunt numiţi prin actul constitutiv.

Numirea unei persoane juridice poate exista numai in cazul SA (art.153 alin. 2). In cazul in care o persoana juridica este numita administrator, ea este obligata sa isi desemneze o persoana fizica, un reprezentant prin care sa isi indeplineasca functia.

In acest caz reprezentantul persoanei juridice trebuie sa indeplineasca aceleasi cerinte si conditii, obligatii si raspunderi civile si penale, ca si orice administrator persoana fizica, care actioneaza in nume propriu. Daca persoana juridica care administreaza SA isi revoca reprezentantul, are obligatia sa numesca in acelasi timp un inlocuitor.

Administratorii pot face toate operaţiunile cerute pentru aducerea la îndeplinire a obiectului de activitate al societăţii, afară de restricţiile arătate în actul constitutiv. Ei sunt obligaţi să ia parte la toate adunările societăţii, la consiliile de administraţie şi la organele de conducere similare acestora (art. 70).

Actul constitutiv al societăţii pe acţiuni sau în comandită pe acţiuni va cuprinde puterile conferite administratorilor şi, după caz, directorilor, respectiv membrilor directoratului, şi dacă ei urmează să le exercite împreună sau separat

Legea 31/1990 prevede ca aceleasi interdictii la care sunt supusi fondatorii sa se aplice si administratorilor. Nu pot fi fondatori persoanele care, asa cum este definit in lege, sunt incapabile ori care au fost condamnate pentru gestiune frauduloasă, abuz de încredere, fals, uz de fals, înşelăciune, delapidare, mărturie mincinoasă, dare sau luare de mită, pentru infracţiunile prevăzute de Legea nr. 656/2002 pentru prevenirea şi sancţionarea spălării banilor, precum şi pentru instituirea unor măsuri de prevenire şi combatere a finanţării actelor de terorism, cu modificările şi completările ulterioare, pentru infracţiunile prevăzute de art. 143–145 din Legea nr. 85/2006 privind procedura insolvenţei sau pentru cele prevăzute de prezenta lege, cu modificările şi completările ulterioare (art. 6)

Poate fi administrator in conditiile legii orice persoana indiferent daca este asociat sau ne-asociat.

Datorita rolului administratorilor in functionarea societatilor comerciale, acestia vor trebui sa respecte o serie de cerinte si sunt supusi unor interdictii descrise in continuare.

**Cumulul de functii si limitari**

Cumulul de functii reprezinta situatia in care o persoana are mai multe contracte de munca la acelasi sau la angajatori diferiti. Limitarile se refera la numarul si/sau durata mandatului unui administrator.

In cazul SA, nu este permis ca pe durata îndeplinirii mandatului, administratorii sa încheie cu societatea un contract de muncă. În cazul în care administratorii au fost desemnaţi dintre salariaţii societăţii, contractul individual de muncă este suspendat pe perioada mandatului (art. 137).

Directorii unei societăţi pe acţiuni, în sistemul unitar, şi membrii directoratului, în sistemul dualist, nu vor putea fi, fără autorizarea consiliului de administraţie, respectiv a consiliului de supraveghere, directori, administratori, membri ai directoratului ori ai consiliului de supraveghere, cenzori sau, după caz, auditori interni ori asociaţi cu răspundere nelimitată, în alte societăţi concurente sau având acelaşi obiect de activitate, nici nu pot exercita acelaşi comerţ sau altul concurent, pe cont propriu sau al altei persoane, sub pedeapsa revocării şi răspunderii pentru daune.

Limitarea cumulului – art.153 din lege prevede ca o persoană fizică poate exercita concomitent cel mult 5 mandate de administrator şi/sau de membru al consiliului de supraveghere în SA al căror sediu se află pe teritoriul României. Această prevedere se aplică în aceeaşi măsură persoanei fizice administrator sau membru al consiliului de supraveghere, cât şi persoanei fizice reprezentant permanent al unei persoane juridice administrator ori membru al consiliului de supraveghere.

In SRL administratorii nu pot primi, fără autorizarea adunării asociaţilor, mandatul de administrator în alte societăţi concurente sau având acelaşi obiect de activitate, nici să facă acelaşi fel de comerţ ori altul concurent pe cont propriu sau pe contul altei persoane fizice sau juridice, sub sancţiunea revocării şi răspunderii pentru daune.

**Desemnarea administratorilor**

Potrivit legii nr. 31/1990, administratorii sunt desemnati la costituirea societatii (in actul constitutiv) sau, ulterior, de catre adunarea generalǎ.

Pentru SNC, SCS si SRL, actul constitutiv trebuie sa prevada asociatii care administreaza si reprezinta societatea sau administratorii neasociati, datele lor de identificare, puterile ce li s-au conferit si daca ei urmeaza sa le exercite impreuna sau separat (art. 7).

La SA sau SCA, actul constitutiv trebuie sa cuprinda datele de identificare ale primilor membri ai consiliului de administratie, puterile conferite administratorilor si, dupa caz, directorilor, si daca ei urmeaza sa le exercite impreuna sau separat. Administratorii sunt alesi de adunarea generalǎ ordinara a actionarilor cu cvorumul si majoritatea prevazute de lege ( art. 111).

In cazul SNC si SCS, administratorii sunt alesi prin votul asociatilor care reprezinta majoritatea absoluta a capitalului social (art. 77 si art. 90).

In SRL, administratorii sunt alesi de adunarea asociatilor cu votul reprezentand majoritatea absoluta a asociatilor si a partilor sociale(art. 194).

**Durata functiei de administrator**

Legea nr. 31/1990 reglementeaza durata functiei si conditiile realegerii administratorilor.

Pentru SNC, SCA si SRL, legea precede ca asociatii care reprezinta majoritatea absoluta a capitalului social pot allege unul sau mai multi administratori dintre ei, fixandu-le puterile si durata mandatului. Pentru societatile pe actiuni sau in comandita pe actiuni, legea prevede ca durata mandatului administratorilor este stabilita prin act constitutive, ea neputand depasi patru ani.

In cazul in care prin actul constitutiv nu s-a stabilit durata mandatului, legea prezuma ca durata este de patru ani . Aceasta durata trebuie avuta in vedere si in cazul alegerii ulterioare a administratorilor, de catre adunarea generalǎ a actionarilor.

La expirarea mandatului, administratorii pot fi realesi, daca prin contractul de societate sau statut nu s-a prevazut altfel (art. 153). Legea consacra aceasta solutie pentru societatile de capitaluri, dar ea poate fi extinsa si la celelalte forme juridice de societati comerciale.

Totodata, societatea nu poate invoca fata de terti numirea in functia de administrator sau incetarea acestei functii, daca ea nu a fost publicata (art.45).

**Remunerarea administratorilor si raporturile cu societatea**

In privinta SNC, SCS si SRL, legea prevede ca asociatii care reprezinta majoritatea absoluta a capitalului social pot alege unul sau mai multi administratori fixandu-le si eventuala lor remuneratie (art.77 si 197).

In SA si SCA, remuneratia administratorilor este stabilita prin actul constitutiv sau prin hotararea adunarii generale a actionarilor (art. 153).

Pentru a proteja interesele societatii si ale asociatilor, legea interzice creditarea de catre societate a administratorilor acesteia, prin intermediul unor operatiuni cum sunt :acordarea de imprumuturi; acordarea de avantaje financiare cu ocazia sau ulterior incheierii de catre societate cu acestea de operatiuni de livrare de bunuri, prestari de servicii sau executare de lucrari; garantarea directa sau indirecta, in tot sau in parte, a oricaror obligatii personale ale acestora fata de terte persoane; dobandirea cu titlu oneros sau plata unei creante ce are drept obiect un imprumut acordat de o terta persoana administratorilor, ori o alta prestatie personala a acestora.

Administratorii sunt solidar răspunzători faţă de societate pentru: a) realitatea vărsămintelor efectuate de asociaţi; b) existenţa reală a dividendelor plătite; c) existenţa registrelor cerute de lege şi corecta lor ţinere; d) exacta îndeplinire a hotărârilor adunărilor generale; e) stricta îndeplinire a îndatoririlor pe care legea, actul constitutiv le impun.

**Drepturile unui administrator**

Pentru indeplinirea obiectivului societatii si a atributiilor din actul constitutiv, administratorul intreprinde actiuni pentru care are nevoie de anumite drepturi cum ar fi:

* dreptul de semnatura, de a semna documentele oficiale în numele firmei. Administratorul are dreptul să semneze diferite documente fără alte formalitati formalităţi. În situaţii de urgenţă aprobarea asociaţilor firmei se poate obţine ulterior.
* dreptul de a reprezenta societatea comercială în diferite situaţii. Administratorii trebuie să acorde atenţie specială interdicţiei de transmitere a drepturilor de reprezentare. În cazul în care administratorul va transmite acest drept unui alt delegat fără acordul asociaţilor firmei, administratorul va răspunde de eventualele daune sau pagube;
* dreptul de administrare a formalităţilor legale pentru a putea realiză obiectul de activitate al firmei. Potrivit prevederilor legislative în vigoare administratorul poate participa la şedinţele ţinute de fondatorii societăţii comerciale. În funcţie de scopul şedinţei generale administratorul poate să-şi exercite dreptul de administrare extraordinară (în cazul în care discuţia vizează interesele administratorului şi ale societăţii) respectiv dreptul de administrare ordinară (când discuţiile vizează realizarea obiectului de activitate al firmei).

**Obligatiile administratorilor**

Legea 31/1990 prevede nu numai drepturi, dar si obligatii pentru administratorii societatilor comerciale. Obligatii ce trebuie repectate pentru a se asigura buna functionare a acestora. Printre acestea se numara:

* indeplinirea formalitatilor necesare constituirii societatii(art.36)
* depunerea semnaturile la registrul comertului, in cazul cand a fost desemnat reprezentant al societatii(art.45)
* preluarea si pastrarea documentelor de constituire a societatii (art.30)
* urmarirea efectuarii de catre asociati a varsamintelor datorate (art.70);
* mentinerea registrelor cerute de lege si corecta lor tinere(art.73)
* participarea la toate adunările societăţii, la consiliile de administraţie şi la organele de conducere similare acestora

In concluzie administrarea societatilor comerciale reprezinta un cumul de actiuni ce se desfasoara de catre administratori pentru a asigura indeplinirea obiectivelor asumate prin actul constitutiv. Administrarea se desfasoara gestionata prin cerinte enuntate de Legea 31/1990 si reprezinta totalitatea activitatilor, incepand cu numirea administratorilor si pana la revocarea acestora..